stanford-oval/wikipedia huggingface dataset:
התנדבות
הגדרות שונות של התנדבות

מאז מחקרו החלוצי של סילס (David L. Sills, 1957) בתחום ההתנדבות, הועלו מספר הגדרות שונות שניסו להתמודד עם שאלות כמו: מיהו מתנדב, ומתי הופכת פעילות ספונטנית למען הזולת להתנדבות של ממש.
ואן טיל (Van Til, 1988) הגדיר את ההתנדבות, באמצעות המניעים והתגמולים של פעילות זו: "התנדבות יכולה להיות מוגדרת כפעולה מסייעת של יחיד, שנתפסת כבעלת ערך על ידו, ושאינה מכוונת באופן ישיר לרווח כספי ואינה נכפית על ידי אחרים, או מחויבת על פי חוק. כך, במובן הרחב ביותר, התנדבות היא כל פעילות עזרה לא כפויה שעוסקים בה, שלא על מנת להשיג, בראש ובראשונה, רווח כספי, ואינה נכפית או מחויבת על פי חוק" (עמוד 6).
סוזן אליס(אנ') ונויס (Eliis & Noyes, 1990) שמו דגש אף הן על המניע להתנדבות: "התנדבות פירושה לבחור לפעול מתוך הכרה בצורך קיים, ומתוך גישה של אחריות חברתית, זאת ללא ציפייה לתגמול כלכלי, עשייה שהיא מעבר לחובותיו הבסיסיות של אדם" (עמוד 4). הדגש של פרס וליס (1975) הוא על נושא התמורה: "התנדבות היא מתן שירות מאדם לאדם מרצון חופשי וללא תמורה (או ליתר דיוק, ללא תמורה הדומה, איכותית וכמותית, למחיר השוק של השירות)" (עמוד 1).
הגדרתו של סמית' (Smith, 1981) כתובה על דרך השלילה, ומסבירה יותר מי אינו נכלל בהגדרה זו: "אדם העוסק בפעילות שאינה ביו-סוציאלית (אכילה, שינה), שאינה נובעת מצרכים כלכליים (עבודה בשכר, עבודות בית, שיפוצים), ושאינה נכפית פוליטית (תשלום מסים, התלבשות לפני הופעה בציבור), אלא שבעיקרה מונעת על ידי הציפייה להטבות נפשיות מסוג כלשהו, כתוצאה מפעילות בעלת ערך שוק גדול יותר מכל תגמול, שניתן עבור פעילות דומה" (עמ' 22–23).
גדרון (1997) הוסיף להגדרה את נושא המוטבים: "התנדבות היא עבודה שאדם עושה, מבלי לקבל שכר, במסגרת ארגונית או אחרת, ושעוזרת לאנשים שאינם בני משפחה או חברים" (עמוד 10).
ההגדרה המופיעה בקוד האתיקה נחלקת לכמה רמות:
מתנדב/ת: אדם הפועל למען הזולת והחברה מתוך רצון חפשי, וללא קבלת תמורה כלכלית עבור הפעולה ההתנדבותית.
פעילות התנדבותית: תרומת זמן, שירות, מומחיות, ידע, יוקרה או מערכת קשרים על ידי מתנדב, לפחות למשך פרק הזמן לגביו התחייב המתנדב, באופן ישיר או עקיף, לאנשים מוכרים (למעט בני משפחה) או בלתי-מוכרים, לארגונים, למוסדות ולתנועות, לקהילה או לסביבה.
ארגון המפעיל מתנדבים:
עמותה, גוף ציבורי (למשל, ממשלתי או מוניציפלי) או גוף עסקי, המפעיל מתנדבים על-מנת להשיג מטרות למען החברה.
קבוצת אנשים הפועלת בהתנדבות על-פי מטרות שהציבה לעצמה, ללא כוונת רווח.
ברם, כל ההגדרות שהובאו לעיל אינן מתייחסות לפעילות מסודרת ותוך ארגונית של מתנדבים, וכך כמעט כל אדם העושה מעשה זולתני, ויהא זה מעשה חד פעמי ולא מאורגן, יכול לחסות תחת הגדרות ההתנדבות הללו. סקרים הבוחנים את היקפי ההתנדבות דווקא פועלים בדרך כלל לפי ההגדרה הצרה של ההתנדבות: ההתנדבות הרשמית, שמובחנת מפעילות אלטרואיסטית אגבית. פנר (Penner, 2004) הסביר כי להתנדבות רשמית ומסודרת ארבעה מאפיינים: היותה פעילות מתוכננת ולא ספונטנית; התנהגות ארוכת טווח; היעדר קשר חברתי בין המתנדב למוטבים; והקשר ארגוני. לעומת זאת, פעילות אלטרואיסטית אגבית (לדוגמה סיוע לקשיש לעבור את הכביש) היא ספונטנית, משך ההחלטה אם לבצע אותה קצר, ורק לעיתים רחוקות מכיר המתנדב את מקבל העזרה. התנדבות מתמשכת, לעומתה, אינה ספונטנית, משך ההחלטה אם להשתתף בה ארוך ויש למתנדב אפשרות לבחור בין אלטרנטיבות שונות.
סוגים של התנדבות

ישנם סוגים רבים של פעילות התנדבותית. התנדבות יכולה להיות מכוונת לאדם ספציפי - למשל עזרה לתלמיד, לקשיש או לנכה, למען קהילה - כמו למשל שירות במשמר אזרחי, במקלט לנשים מוכות, ולעיתים אף למען מטרות שאינן קשורות במישרין לבני אדם כגון התנדבות למען בעלי חיים ושמירה על איכות הסביבה. מגוון הפעולות הנחשבות התנדבות גדול ולמעשה כל מלאכה המבוצעת לשם תמורה יכולה להיעשות גם בהתנדבות. בנוסף, גם פעילויות שנפוצות יותר כפעילויות פנאי כספורט, טיולים, כתיבה ועוד יכולות להחשב כפעילות התנדבותית אם הוגדרו ככאלה (למשל, כתיבת תוכן חופשי לשימוש הכלל).
פיתוח מערך מתנדבים

ארגונים רבים מגייסים מתנדבים למערך הפעילות שלהם.
ניהול של מערך מתנדבים מפרק כל אחד משלבי ההתנדבות לגורמים, תוך תשומת לב ושיפור של כל שלב ושלב.
זיהוי צורך במתנדבים - הגדרה מדויקת של המשימות להן נדרשים מתנדבים, כמה מתנדבים חסרים, לכמה שעות, אילו מרכיבי אישיות נדרשים מהמתנדבים בכל משימה.
הערכות לגיוס מתנדבים - פילוח קהילות יעד שיכולות להתאים לדרישות (כגון: תלמידים או גמלאים), מקומות כינוס של אותן אוכלוסיות (בתי ספר, מרכזים קהילתיים, פורומים שונים באינטרנט).
גיוס המתנדבים - ביצוע גיוס ממוקד בקרב קהילות היעד.
קליטת מתנדבים - ראיון, שיחת קבלה, קליטה במסד נתונים, ביצוע הדרכה ייעודית.
בישראל פועלת עמותה Helpapp להגדלת היקף המתנדבים בישראל ואף פועלת להוצאת משלחות מחוץ לגבולות המדינה. כמו כן, מדינה הקימה המועצה הלאומית להתנדבות בישראל להסדרת פעילות חשובה זו בתחומים שונים.
ראו גם

זולתנות
גמילות חסדים
המועצה הלאומית להתנדבות בישראל
יום מעשים טובים
תנועת של"מ
עמותת אתגרים
התנדבות לשירות מילואים
פעילות חברתית אצל ידוענים
פעילות חברתית אצל אנשי עסקים
לקריאה נוספת

בני גדרון, דפוסי תרומה והתנדבות של הציבור בישראל, ממצאי ביניים. באר שבע: אוניברסיטת בן-גוריון (1997).
ניצה (קלינר) קסיר, חדוה לויץ ואסף צחור-שי, מתנדבים בחברה החרדית: תפיסת ההתנדבות, היקפה ודפוסיה. המכון החרדי למחקרי מדיניות (ספטמבר 2017).
ניצה (קלינר) קסיר, אסף צחור-שי ושקד אדר, סיוע לזולת בתרומה ובהתנדבות דרכי סיוע משלימות או תחליפיות? . המכון החרדי למחקרי מדיניות (פברואר 2019).
Pearce, Volunteers: The Organizational Behavior of Unpaid Workers. New-York: Routledge, 1993.
Ellis, From the top down: The Executive Role in Volunteer Orogram Success. Philadelphia: Energize (1996).
McCurly,& Lynch, Essential Volunteer Management. London: Directory of Social Change (1994).
Vohs, K. D., Mead, N. L., & Goode, M. R. (2006, November 17). The Psychological Consequences of Money.
הערות שוליים

↑  מתנודב, מילון אבניאון;
מִתְנֻדָּב, באתר האקדמיה ללשון העברית
| --- | --- |
בקרת זהויות :  NLI: 987007546382905171  BnF: cb11974536n (data)  GND: 4121161-3  LCCN: sh85144334  LNB: 000117127  NDL: 00988732  NKC: ph138809 
כיכר המתנדבים, באר שבע
רון תומר

| --- | --- |

רון תומר, פברואר 2023
 לידה:  10 באפריל 1966 (בן 58) תל אביב, ישראל
 מדינה:  ישראל ישראל
 מקום מגורים:  תל אביב
 השכלה:  רוקחות, האוניברסיטה העברית ירושלים – B. Pharm, ברוקחות – אוניברסיטת לונדון Ph.D, מנהל עסקים, אוניברסיטת תל אביב – MBA
 תקופת הפעילות:  מ-2020
 מקצוע:  תעשיין
 תפקיד:  נשיא התאחדות התעשיינים
 https://www.industry.org.il/
רון תומר (נולד ב-10 באפריל 1966) הוא תעשיין ישראלי, בעלים ומנכ"ל משותף של חברת תרופות "אוניפארם", בנוסף הוא נשיא התאחדות התעשיינים, ונשיא המגזר העסקי בישראל וחבר המועצה של ארגון הרוקחות בישראל.
ביוגרפיה

רון תומר נולד בתל אביב בשנת 1966 לשושנה וזבולון תומר, מייסדי אוניפארם. הוא בעל תואר ראשון ברוקחות מהאוניברסיטה העברית בירושלים, תואר שני במנהל עסקים מאוניברסיטת תל אביב ותואר דוקטור ברוקחות מאוניברסיטת לונדון.
תומר הוא בעלים ומנכ"ל משותף של אוניפארם, אשר מפתחת, מייצרת ומשווקת תרופות גנריות. אוניפארם מעסיקה מעל 220 עובדים.
עשייה ציבורית

תומר שירת כחבר בנשיאות התאחדות התעשיינים בישראל במשך שש שנים ועמד במשך שמונה שנים בראש קמפיין "מיוצר בישראל", שמטרתו לקדם את הרכישה של מוצרים מתוצרת ישראל. כמו כן, עמד בראש ועדת הכלכלה והרגולציה של ההתאחדות. מאז שנת 2020 הוא נשיא התאחדות התעשיינים
בזמן פעילות של נשיאות המעסיקים והעסקים בישראל כיהן תומר כיו"ר נשיאות המעסיקים והעסקים בישראל.
לאחר המיזוג בשנת 2014 בין נשיאות המעסיקים והעסקים יחד עם נשיאות המגזר העסקי בישראל הוחלט שתומר יכהן כנשיא נשיאות המגזר העסקי בישראל ודובי אמיתי יכהן כיו"ר נשיאות המגזר העסקי בישראל.
עם כניסתו לתפקיד נשיא התאחדות התעשיינים, פרצה מגפת הקורונה, מצב תקדימי שלא היה מוכר לאנושות. למרות כל זאת, הצליח לנווט בתוך המציאות הלא ידועה ולשמר את הפעילות של המשק הישראלי יחד עם מקבלי ההחלטות המהותיות של הכלכלה הישראלית.
במהלך מלחמת חרבות ברזל ועם התארכות המלחמה, החלו חרמות שונות כנגד התעשייה הישראלית כחלק מהמאבק. ובמסגרת תפקידו כנשיא התאחדות התעשיינים, הוביל מהלך תקדימי נגד החלטת נשיא צרפת עמנואל מקרון למנוע מחברות ישראליות להשתתף בתערוכת הנשק הימי יורונייבל. ובמסגרת המאבק בהחלטה, התקבלה החלטה מהותית המשפיעה על כלל המשק, והוגשה תביעה בבית המשפט בצרפת כנגד החלטת הנשיא מקרון המחרימה את הנציגים הישראלים בתערוכת הנשק הימי יורונייבל. מהלך שהוביל לקבלת החלטה של בית המשפט בצרפת לאפשר לחברות ישראליות להשתתף בתערוכה.
בתחילת מלחמת חרבות ברזל, בנוסף לכלל הזוועות של הטבח וההרס שביצע ארגון הטרור חמאס, נחטפו אזרחים ואנשי כוחות הביטחון רבים.כמחויבות אישית של רון תומר, כצו השעה ומתוקף תפקידו כנשיא התאחדות התעשיינים, מה שאפשר לו לפעול מול מקבלי החלטות והגורמים הרלוונטיים להשבתם של החטופים.אחת הפעילויות הייתה לצאת בקריאה משותפת, יחד עם התנועה הקיבוצית, תנועת הקיבוץ הדתי, תנועת המושבים והתאחדות חקלאי ישראל, לפרסום גילוי דעת משותף לצורך הפחתת ההתנגדות בקרב מקבלי ההחלטות לקיום עסקה לשחרור החטופים.
חיים אישיים

רון תומר נשוי ואב לשלוש בנות, בהן העיתונאית עמית תומר.
הערות שוליים

↑  נווית זומר, ד"ר רון תומר נבחר לנשיא התאחדות התעשיינים, באתר כלכליסט, 30 בינואר 2020
↑  מערכת פורט2פורט, רון תומר נבחר לשמש כיו״ר ארגון המעסיקים הגדול בישראל, באתר port2port, ‏27 ליולי 2020
↑  יהודה שרוני, ‏תפקיד חייו: ד"ר רון תומר עומד בחזית הכלכלית נגד הקורונה, באתר מעריב אונליין, 29 באפריל 2020
↑  יובל אזולאי, החרם על החברות הביטחוניות בצרפת: התעשיינים ומספנות ישראל עתרו לבית המשפט, באתר כלכליסט, 23 באוקטובר 2024
↑  דוברות התנועה הקיבוצית, התנועות המיישבות והתאחדות התעשיינים: "קוראים להתאחד סביב הדרישה להשבת החטופים", באתר התנועה הקיבוצית, ‏14 לינואר 2025
שני כהן

| --- | --- |

שני כהן, 2020
 לידה:  7 בספטמבר 1980 (בת 44) פתח תקווה, ישראל ישראל 
 מדינה:  ישראל 
 פרופיל ב-IMDb
 
שני כהן (נולדה ב-7 בספטמבר 1980) היא שחקנית, קומיקאית ומדבבת ישראלית.
ביוגרפיה

כהן נולדה בפתח תקווה כבת בכורה לבני, עורך דין שעלה ממצרים, ולאתי, אשת חינוך ילידת הארץ ממוצא עיראקי. ב-1995 עברה עם משפחתה להוד השרון.
את לימודי התיכון עשתה כהן בתיכון הדרים בהוד השרון במגמת תיאטרון.
בצה"ל שירתה כהן כמש"קית ת"ש וכמפקדת בקורס של מש"קיות ת"ש בגדוד 101 של חטיבת הצנחנים.
ב-2004 סיימה שלוש שנות לימוד משחק בסל"ה - הסטודיו לאמנויות התיאטרון מיסודו של יורם לוינשטיין. בין חבריה לכיתה היו רותם זיסמן-כהן, טלי שרון, טלי רובין ורינת מטטוב. במהלך לימודיה השתתפה בהצגה "שנה טובה לחקלאים בצפון" שכתבה וביימה יעל רונן ועלתה בבית ציוני אמריקה.
קריירה > בתיאטרון

ב-2004 גילמה את ברוריה במחזמר "שלמה המלך ושלמי הסנדלר" מאת סמי גרונמן שביים אילן רונן בתיאטרון הבימה. במחזמר זה שרה את השיר "שיר ערש". ב-2005 שיחקה בהצגה "טקסי" שכתבה וביימה סיגל אבין במסגרת "צעירי הבימה". ב-2006 גילמה את לואיז בהצגה "נודניק" מאת פרנסיס וובר שביים משה נאור. ב-2013 גילמה את אלייזה דוליטל, התפקיד הראשי לצד נתן דטנר במחזמר "גבירתי הנאווה" שכתב אלן ג'יי לרנר וביים משה קפטן.
קריירה > בטלוויזיה

ב-2005 שיחקה בסרט "מה אתה סח?" שכתב אבנר ברנהיימר (על פי הסיפור הקצר "מה יש לך" מאת גפי אמיר) וביים איתן צור. בדצמבר 2006, הפעילה ודובבה את הבובה אביגיל בעונה הראשונה של "רחוב סומסום" - הסדרה הרביעית בערוץ הופ!. בנובמבר 2007, שיחקה בשמונה תוכניות ספיישל של התוכנית "רק בישראל" בערוץ 2 של קשת, לרגל חגיגות 40 שנה לטלוויזיה הישראלית. כהן השתתפה בתוכניות בדמותה של סול בר, כתבת השטח השנואה על לימור, אשר תעשה הכל כדי להיות מראיינת מוערכת, אולם ללא הצלחה. ב-2007 גילמה את סיוון, השותפה החדשה של אפרת (אורנה בנאי) בהצגות הילדים, בסדרה "אמא'לה" בערוץ 2 של קשת, שכתבה תמר מרום וביים רם נהרי ששודרה בערוץ 2. ב-2008 גילמה מעריצה בסדרה "שולץ" מבית yes, שיצרו גורי אלפי, שחר סגל ורועי בר-נתן. בשנים 2008–2009 גילמה את נועה דיין בסדרה "דני הוליווד" מבית yes, לצד רן דנקר, שירה קצנלנבוגן, שי פלד ועוד. באותן שנים גילמה דמויות שונות ב"שבוע סוף!" בערוץ 2 של רשת, שהייתה לתוכנית הסאטירה המתחרה.
החל מ-2010 משתתפת ב"ארץ נהדרת", תוכניתה של הזכיינית קשת. בין השאר חיקתה בתוכנית את דמויותיהן של דנה ספקטור, מירי בוהדנה, סיון רהב-מאיר, ענבל אור, יעל פוליאקוב, אורטל עמר, עדן בן זקן, צופית גרנט, רינה מצליח, קרין גורן וקרן מרציאנו.
ב-2017 השתתפה בסדרה "נופלות על הרגליים". ב-2011 דיבבה את ליסה בסרט "דרושות אמהות במאדים". בעבר הופיעה כהן בפרסומת למתחם האופנה בקניון ארנה הרצליה.
בין השנים 2011 עד 2020 כהן הייתה הפרזנטורית של מסע הפרסום של "9,000,000", המותג של איי.די.איי. חברה לביטוח, כשגילמה בה את מזכירתו של הסוכן הפיקטיבי "שוקה".
בשנת 2018 כהן דיבבה את דמותו של אולי פיל בסדרה המוזיקלית הנושאת את שמו "אולי פיל" אשר שודרה בטלוויזיה החינוכית. משנת 2020, מגלמת את דמותה של דפנה בסדרה "הנחלה".
בשנת 2021 החלה כהן להשתתף בסדרה "השוטרים", בה היא מגלמת את מיקי, אשתו של גיבור הסדרה אלון שנהב, אותו מגלם צחי הלוי. באותה שנה, כיכבה לצדו של יניב ביטון בסדרת הדרמה "עלומים", על תפקידה בסדרה קיבלה כהן מועמדות ראשונה לפרס האקדמיה הישראלית לטלוויזיה בקטגוריית השחקנית הטובה ביותר.
באוקטובר 2023 השתתפה בהקלטה המחודשת לשיר "יותר מזה אנחנו לא צריכים" של שלמה ארצי עם שאר משתתפי "ארץ נהדרת", לזכר הנרצחים ולמען החטופים והנעדרים במלחמת חרבות ברזל.
קריירה > בקולנוע

ב-2010 גילמה מזכירה קולית בסרט הקולנוע "זוהי סדום" שביימו אדם סנדרסון ומולי שגב.
בשנת 2023 השתתפה בסרטם של גיתית ויהל כבירי, "גרגירי חול", בתפקיד איריס. באותה שנה שיחקה גם בסרטו של אבי נשר, "גן קופים"- בתור תמר, חברת ילדות של הסופר אמיתי קריב (אדיר מילר), על תפקיד זה הייתה מועמדת לפרס שחקנית המשנה הטובה ביותר במסגרת פרס אופיר.
חיים אישיים

אחותה הקטנה גל חלתה בסרטן מסוג לימפומה שאינה הודג'קין בעת לימודיה בכיתה י' בתיכון הדרים שבהוד השרון, ונפטרה מהמחלה באוגוסט 2002 בגיל 18.
באוקטובר 2013 סיפרה על מאבקה במחלת האנדומטריוזיס, שבעקבותיה נאלצה לעבור ניתוח בשווייץ.
כהן נשואה לגלעד ורובל, ולהם שלוש בנות. מתגוררת בשכונת רמת החייל בתל אביב.
פילמוגרפיה

| שנה> סרטים | שם> סרטים | דמות> סרטים | הערות> סרטים |
| --- | --- | --- | --- |
| 2010 | זוהי סדום | מזכירה קולית |  |
| 2011 | דרושות אמהות במאדים | ליסה | דיבוב |
| 2022 | ארץ נהדרת - פגישת מחזור | — | משתתפת; סרט טלוויזיה |
| 2023 | גן קופים | תמר נאמן |  מועמדת פרס אופיר לשחקנית המשנה הטובה ביותר (2023) |
| 2023 | גרגירי חול | איריס |  |
טלוויזיה
| 2006–2007 | רחוב סומסום | אביגיל | דיבוב |
| 2007 | הכל דבש | אוסי | תפקיד אורח |
| 2007 | אמא'לה | סיוון |  |
| 2007 | הופ כיתה א' | חרצית |  |
| 2008 | יום הולדת למדינה | חרצית |  |
| 2008 | שולץ | מעריצה | תפקיד אורח |
| 2008 | לא הבטחתי לך | מזכירה | תפקיד אורח |
| 2008–2009 | דני הוליווד | נועה דיין |  |
| 2008–2009 | שבוע סוף! | דמויות שונות |  |
| 2010 | שבת צחוק | — | אורחת |
| 2010 | מועדון לילה | — | אורחת |
| 2010–הווה | ארץ נהדרת | דמויות שונות |  |
| 2017 | ערוץ 2 - השידור האחרון בהחלט | — | אורחת |
| 2017 | נופלות על הרגליים | חנית אברמוב | גם תסריטאית |
| 2017 | אחת שיודעת | ירדנה גושן |  |
| 2018 | אולי פיל | אולי פיל | דיבוב |
| 2020–2021 | הנחלה | דפנה פיילוט |  |
| 2021 | עלומים | נעמי קאשי |  מועמדת פרס האקדמיה הישראלית לטלוויזיה לשחקנית ראשית בסדרת דרמה (2021) |
| 2021–הווה | השוטרים | מיקי שנהב |  מועמדת פרס האקדמיה הישראלית לטלוויזיה לשחקנית ראשית בסדרת דרמה ודרמה יומית (2023) |
| 2023 | סיפורים מהכורסה | — | משתתפת עונה 3 |
לקריאה נוספת

יורם יובל, ישראל - שיחת נפש, כנרת זמורה ביתן, 2012, עמ' 175–180 (הספר בקטלוג ULI)
הערות שוליים

↑  ערן סויסה, שני כהן ושוקה "9 במיליון" נפרדים אחרי עשור, באתר טוויטר
↑  שלמה ארצי וארץ נהדרת - יותר מזה אנחנו לא צריכים 2023, נבדק ב-2023-10-26
↑  מאיה כהן, כחוט השני, באתר ישראל היום, 18 במאי 2018
↑  איתי סגל, שני כהן: "הצחקתי מדינה שלמה - וסבלתי", באתר ynet, 4 באוקטובר 2013
| ארץ נהדרת |
| --- | --- | --- |
| כותבים ראשיים ויוצרים | דוד ליפשיץ • מולי שגב • אסף שלמון |  |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • איל קיציס • אסי כהן • תמיר בר • אוראל צברי |  |
| משתתפי עבר | אורנה בנאי • אודי כגן • מאור כהן • דב נבון • יעל פוליאקוב • אילן פלד • טל פרידמן |  |
| הפקות ספין-אוף | זוהי סדום • הפרלמנט • עוד כותרות |  |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |  |
| --- | --- |
בקרת זהויות :  NLI: 987010651198705171  VIAF: 3659164120385110470002   WorldCat (עם VIAF): 3659164120385110470002 
שני כהן ביציאה מההצגה מהמחזמר "גבירתי הנאווה" בתיאטרון הבימה, 2015
כלכלת טאיוואן

| --- | --- |

קו הרקיע של טאיפיי
 דירוג עולמי:  21
 מטבע:  דולר טאיוואני חדש
 סטטיסטיקה
 תמ"ג:  1.84 טריליון דולר (2024)
 תמ"ג לנפש:  49,000 (דירוג: 31)
 צמיחה כלכלית:  2% (דירוג: 185; הערכה לשנת 2015)
 תמ"ג לפי מגזר:  חקלאות: 1.8%, תעשייה:36%, שירותים: 62.1% (2017)
 אינפלציה (מה"ל):  1% (2017)
 אוכלוסייה מתחת לקו העוני:  1.5% מהתושבים (2012)
 מדד ג'יני:  33.6 (2014) (דירוג: 103; 2014)
 כוח עבודה:  11.78 מיליון (הערכה לשנת 2015)
 כוח עבודה לפי מקצוע:  חקלאות: 4.9%, תעשייה: 35.9%, שירותים: 59.2% (2016)
 אבטלה:  3.8% מהתושבים (2017)
 קשרי מסחר
 יצוא:  344.6 מיליארד (2017)
 יצוא מוצרים:  מוליכים למחצה, פטרוכימיה, רכב / חלקי רכב, ספינות, ציוד תקשורת אלחוטית, מציג שטוח, פלדה, אלקטרוניקה, פלסטיק, מחשבים
 יבוא:  272.6 מיליארד
 יבוא מוצרים:  נפט, גז טבעי, פחם, פלדה, מחשבים, ציוד תקשורת אלחוטית, כלי רכב, כימיקלים עדינים, טקסטיל
 חוב חיצוני:  204.7 מיליארד
 
 הנתונים מבוססים בעיקר על:  ספר העובדות העולמי של ה-CIA הסכומים הנקובים בדולרים בערך זה, הכוונה לדולר אמריקאי, אלא אם כן צוין אחרת
כלכלת טאיוואן היא כלכלה קפיטליסטית וחזקה, אשר נשענת בעיקר על תעשייה ועל מגזר השירותים.
נכון לשנת 2017, טאיוואן היא הכלכלה ה-23 בעולם במונחי תמ"ג.
לפי ספר העובדות העולמי של ה-CIA הבידוד הדיפלומטי, שיעור הילודה הנמוך, הזדקנות האוכלוסייה והתחרות מצד שווקים אחרים באסיה יקשו על כלכלת טאיוואן לטווח הארוך.
עד לשנת 2025 צפוי אחוז בני ה-65 ומעלה לעבור את ה-20%, מה שיקטין משמעותית את כוח העבודה במדינה.
לטאיוואן עתודות מטבע חוץ גבוהים, והיא ניצבת במקום החמישי בעולם בעתודות המט"ח, כשלפניה סין, יפן, ערב הסעודית ושווייץ.
טאיוואן קידמה את הסכם New Southbound, הסכם לשיתוף פעולה כלכלי בין 18 מדינות מזרח אסיה ואוסטרליה. הסכם זה פיתח את כלכלת טאיוואן.
ראו גם

כלכלת הרפובליקה העממית של סין
הערות שוליים

1 2 3  The World Factbook — Central Intelligence Agency, www.cia.gov (באנגלית) (ארכיון)
↑  "Cabinet launches plan to promote 'New Southbound Policy' | Politics | FOCUS TAIWAN - CNA ENGLISH NEWS". נבדק ב-2018-08-06.
| כלכלת מדינות העולם |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין • המדינה האסלאמית  • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה   • איי קיימן • אל סלוודור • אנטיגואה וברבודה • אקוודור • ארגנטינה  • ארצות הברית • בוליביה • בליז • ברבדוס • ברזיל   • ג'מייקה • גואטמלה • גיאנה • גרנדה  • דומיניקה • האיטי  • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס  • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל   • איי שלמה  • ונואטו • טובאלו • טונגה • מיקרונזיה • נאורו • ניו זילנד • סמואה  • פיג'י • פלאו • פפואה גינאה החדשה • קיריבטי |  |
ערך זה הוא קצרמרבנושא טאיוואן ובנושא כלכלה. אתם מוזמנים לתרום לוויקיפדיה ו.
מלווין קלווין

| --- | --- |

 לידה:  8 באפריל 1911 סיינט פול, ארצות הברית 
 פטירה:  8 בינואר 1997 (בגיל 85) ברקלי, ארצות הברית 
 שם לידה:  Melvin Ellis Calvin 
 ענף מדעי:  ביוכימיה
 מקום מגורים:  ארצות הברית
 מקום לימודים:  אוניברסיטת מינסוטה  האוניברסיטה הטכנולוגית של מישיגן  אוניברסיטת מנצ'סטר  תיכון סנטרל 
 מנחה לדוקטורט:  מיכאל פולני 
 מוסדות:  אוניברסיטת קליפורניה בברקלי  אוניברסיטת מינסוטה 
 תלמידי דוקטורט:  Cyril Ponnamperuma, Jan Anderson 
 פרסים והוקרה:  המדליה הלאומית למדעים (1989)  Oesper Award (1981)  מדליית הזהב של המכון האמריקאי לכימאים (1979)  מדלית פריסטלי (1978)  פרס וילארד גיבס (1977)  פרס וירטאנן (1975)  הרצאת בייקר (1965)  מדליית בייקר של החברה המלכותית (1965)  מדליית דייווי (1964)  פרס נובל לכימיה (1961)  חבר זר של החברה המלכותית (23 באפריל 1959)  פרס ויליאם ה. ניקולס (1958)  Glenn T. Seaborg Award for Nuclear Chemistry (1957)  פרס רמסן (1957)  מדליית יובל המאה (1955)  מלגת גוגנהיים (1944) 
 בן או בת זוג:  Genevieve Calvin 
 הערות:  יהודי
 תרומות עיקריות
 חשיפת תהליך הפוטוסינתזה בצמחים באמצעות האיזוטופ הרדיואקטיבי פחמן 14.
 
מעגל קלווין
מלווין קלווין (באנגלית: Melvin Calvin; 8 באפריל 1911 –  8 בינואר 1997) היה כימאי יהודי אמריקאי, שזכה בפרס נובל לכימיה.
נולד במינסוטה שבארצות הברית להורים יהודים, שהיגרו מרוסיה. היה נשוי לג'נביב ימטגארד, ולהם שתי בנות ובן.
השכלה ופעילות

השתלם באוניברסיטת מינסוטה. במלחמת העולם השנייה עבד במסגרת הצוות שפיתח את הפצצה האטומית ("פרויקט מנהטן"). נתמנה פרופסור לכימיה ב-1947 באוניברסיטת קליפורניה בברקלי. בשנת 1961 קיבל פרס נובל לכימיה על חשיפת תהליך הפוטוסינתזה בצמחים באמצעות האיזוטופ הרדיואקטיבי פחמן 14. התגלית שלו, מעגל קלווין הוא מסלול מטבולי המתרחש בצמחים וברוב מיני החיידקים הפוטוסינתטיים.
2007 בספורט

| 0 | 1 | 2 | 3 |
| --- | --- | --- | --- |
|  |  | 2007  בספורט |  |
< · 2005 · 2006 — 2007 — 2008 · 2009 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
בערך זה מצוינים אירועים בולטים שהתרחשו במהלך שנת 2007 ונוגעים לעולם הספורט.
אופניים

בג'ירו ד'איטליה ניצח דנילו די-לוקה (איטליה איטליה)
בטור דה פראנס ניצח אלברטו קונטדור (ספרד ספרד)
בוואלטה אספניה ניצח דניס מנצ'וב (רוסיה רוסיה)
באליפות העולם ניצח פאולו בטיני (איטליה איטליה)
אתלטיקה

30 בספטמבר – האתלט האתיופי היילה גבריסלאסי שובר את שיא העולם בריצת מרתון בתוצאה על 2:04:26 שעות, שיפור של 29 שניות לעומת השיא הקודם.
בייסבול

וורלד סיריס – בוסטון רד סוקס זוכה בתואר לאחר ניצחון בסדרה 0-4 על קולורדו רוקיז.
ג'ודו

אליפות העולם בג'ודו נערכה בריו דה ז'ניירו שבברזיל. יפן זכתה ב-3 מדליות זהב (9 בסה"כ), ברזיל ב-3 מדליות זהב (4 בסה"כ) וצרפת זכתה ב-2 מדליות זהב (8 בסה"כ).
טניס > המנצחות בתחרויות הגראנד סלאם

אליפות אוסטרליה הפתוחה – סרינה ויליאמס (ארצות הברית ארצות הברית)
אליפות צרפת הפתוחה – ז'וסטין הנין (בלגיה בלגיה)
וימבלדון – ונוס ויליאמס (ארצות הברית ארצות הברית)
אליפות ארצות הברית הפתוחה – ז'וסטין הנין (בלגיה בלגיה)
טניס > המנצחים בתחרויות הגראנד סלאם

אליפות אוסטרליה הפתוחה – רוג'ר פדרר (שווייץ שווייץ)
אליפות צרפת הפתוחה – רפאל נדאל (ספרד ספרד)
וימבלדון – רוג'ר פדרר (שווייץ שווייץ)
אליפות ארצות הברית הפתוחה – רוג'ר פדרר (שווייץ שווייץ)
טניס > גביע דייוויס

נבחרת ארצות הברית (ארצות הברית) זכתה בגביע דייוויס לאחר שניצחה בגמר את נבחרת רוסיה (רוסיה) 2:3.
טניס > גביע דייוויס > ישראל בגביע דייוויס

9 – 11 בפברואר – נבחרת ישראל מנצחת את לוקסמבורג 0-5 בסיבוב הראשון של בית אירופה/אפריקה 1 בגביע דייוויס ומעפילה לשלב הבא, למשחק מול איטליה באצטדיון קנדה שברמת השרון.
6 – 8 באפריל – נבחרת ישראל מנצחת את איטליה 2-3 ומוגרלת לשחק מול צ'ילה בקרב על העלייה לבית העליון של גביע דייוויס.
20 – 23 בספטמבר – נבחרת ישראל בטניס מנצחת את צ'ילה 3-2 ורושמת העפלה היסטורית לבית העליון של גביע דייוויס.
טניס > גביע הפדרציה

21 – 22 באפריל – נבחרת ישראל מנצחת את קנדה 2-3 ומוגרלת לשחק מול אוסטריה בקרב על העלייה לבית העליון של גביע הפדרציה.
14 – 15 ביולי – נבחרת ישראל בטניס מנצחת את אוסטריה 1-4 ועולה לבית העליון של גביע הפדרציה.
כדורגל > קופה אמריקה

נבחרת ברזיל (ברזיל ברזיל) ניצחה 0-3 את נבחרת ארגנטינה (ארגנטינה ארגנטינה) בגמר קופה
כדורגל > אליפות העולם לקבוצות

מילאן (איטליה איטליה) זוכה בגביע העולם לקבוצות שנערך ביפן אחרי ניצחון 2:4 בגמר על בוקה ג'וניורס (ארגנטינה ארגנטינה).
כדורגל > גביע אירופה לאלופות

מילאן (איטליה איטליה) היא אלופת אירופה, לאחר שניצחה בגמר את ליברפול (אנגליה אנגליה) 1:2 מצמד של פיליפו אינזאגי, באצטדיון באתונה. פאולו מאלדיני הניף גביע חמישי שלו, ושביעי בהיסטוריה של האדומים שחורים ממילאנו.
כדורגל > גביע אופ"א

סביליה (ספרד ספרד) זוכה בגביע אופ"א, שנה שנייה ברציפות, לאחר ניצחון 1:3 בפנדלים על אספניול (ספרד ספרד) בגמר בגלאזגו, אחרי 2:2 ב-120 דקות.
כדורגל > סופר קאפ האירופי

מילאן (איטליה איטליה) ניצחה את סביליה (ספרד ספרד) 1:3 וזכתה בסופר קאפ האירופי.
כדורגל > גביע ליברטדורס

בוקה ג'וניורס (ארגנטינה ארגנטינה) זוכה בגביע ליברטדורס.